Source: https://www.epi.sk/zz/1977-25
Timestamp: 2019-08-22 02:53:46+00:00

Document:
25/1977 Zb. Vyhláška o zrážkach z pracovnej odmeny osôb vo výkone trestu alebo väzbe | Aktuálne znenie
Hľadaj v 25/1977 ×
25/1977 Zb.
Vyhláška č. 25/1977 Zb.Vyhláška Ministerstva spravodlivosti Slovenskej socialistickej republiky o zrážkach z pracovnej odmeny osôb, ktoré sú vo výkone trestu odňatia slobody alebo vo väzbe, a o výkone rozhodnutí zrážkami z pracovnej odmeny týchto osôb a chovancov osobitných výchovných zariadení
(v znení č. 137/1983 Zb., 199/1990 Zb., 431/1991 Zb.)
Čiastka 7/1977
Platnosť od 28.03.1977
ŠIESTY ODDIEL - Výkon rozhodnutia zrážkami z pracovnej odmeny chovancov osobitných výchovných zariadení (§ 15)
o zrážkach z pracovnej odmeny osôb, ktoré sú vo výkone trestu odňatia slobody alebo vo väzbe, a o výkone rozhodnutí zrážkami z pracovnej odmeny týchto osôb a chovancov osobitných výchovných zariadení
Ministerstvo spravodlivosti Slovenskej socialistickej republiky ustanovuje podľa § 29 ods. 2, 4 a 5 a § 65 zákona č. 59/1965 Zb. o výkone trestu odňatia slobody v znení neskorších predpisov (úplné znenie č. 84/1969 Zb.), § 152 ods. 2 a § 360 ods. 3 Trestného poriadku č. 141/1961 Zb. v znení neskorších predpisov (úplné znenie č. 148/1973 Zb.) a § 373 Občianskeho súdneho poriadku č. 99/1963 Zb. v znení neskorších predpisov (úplné znenie č. 162/1973 Zb.), pokiaľ ide o splnomocnenie podľa § 360 ods. 3 Trestného poriadku, po dohode s generálnym prokurátorom Slovenskej socialistickej republiky:
Výkon rozhodnutia zrážkami z pracovnej odmeny chovancov osobitných výchovných zariadení
Pri výkone rozhodnutia zrážkami z pracovnej odmeny chovanca osobitného výchovného zariadenia sa z jeho pracovnej odmeny odpočíta čiastka, ktorá sa na čiastočnú úhradu trov uhradzuje z vlastných príjmov chovanca5) a zostatok sa zaokrúhli smerom dolu na sumu deliteľnú tromi, vyjadrenú v celých korunách. Z tejto sumy možno zraziť na uspokojenie vymáhanej pohľadávky len jednu tretinu. Pre prednostné pohľadávky uvedené v § 279 ods. 3 Občianskeho súdneho poriadku možno však zraziť i druhú tretinu, ak nepostačí jedna tretina na uspokojenie alebo ak sa nemôžu uspokojiť z prvej tretiny preto, že majú horšie poradie ako iné pohľadávky. Ak dôjde takto ku zrážkam aj z druhej tretiny, uspokoja sa z nej bez ohľadu na poradie najprv pohľadávky výživného a až potom ostatné prednostné pohľadávky podľa svojho poradia. Tretia tretina sa nezráža. Inak sa na výkon rozhodnutia zrážkami z pracovnej odmeny chovanca osobitného výchovného zariadenia použijú všeobecné ustanovenia Občianskeho súdneho poriadku o výkone rozhodnutia.
5) § 2 a 4 vyhlášky č. 124/1967 Zb. o čiastočnej úhrade nákladov na starostlivosť poskytovanú v niektorých zariadeniach pre mládež.

References: § 29
 § 65
 § 152
 § 360
 § 373
 § 360
 § 279
 § 2